Help om renosters tydens volmaan op te pasFoto: Facebook/Rhino Connect Volgens statistieke is renosters meer kwesbaar tydens volmaantydperke aangesien stropers danksy die helder maanlig voldoende lig het om renosters in die veld op te spoor sonder flitsligte of navigasie-toerusting. Hulle staan dus nie veel gevaar om hul teenwoordigheid te verklap en sodoende betrap te word nie. Die volmaantydperke word in renosterkringe selfs die stropersmaan of bloedmaan genoem weens die groot verlies van renosters. Rhino Connect wil saam met Pretoria FM hierdie bloedmane verander in #‎Renostermane van hoop en lewe. Die projek #‎Renostermaan behels dat Pretoria FM-luisteraars die geleentheid gebied word om proaktief betrokke te raak by renosterbewaring. Jy kan dit doen deur naweke plek te bespreek op wildplase waar daar renosters is. Daar is beperkte plek vir elke naweek. Groepe van tussen 2 en 40 kan per naweek gehuisves word. #Renostermaan-naweke: Die naweke sluit die volgende in: Die inkomste wat deur die naweke ingewin word, help die wildboere om meer bewaarders aan te stel en toerusting aan te koop om bewaarders snags te ondersteun. Meer geld dra dus by tot beter bewaring. Die grootste faktor is egter die fisieke teenwoordigheid van meer mense op die plase. Dit gaan oor die ekstra oë en ore in die veld en die lekkerte is dat jy ure langs renosters in die veld kan sit en net die natuurskoon geniet. Ons wil dit duidelik stel dat daar nie groter risiko vir mense is met hierdie ervaring as om in ŉ gewone reservaat rond te beweeg nie. Besoekers wat in die veld is, word ook heeltyd vergesel van ŉ opgeleide renosterbewaarder. Stuur ’n e-pos na [email protected] en plaas RENOSTERMAAN as onderwerp, om te bespreek.